All the Lovers

«All the Lovers» er en sang av den australske sangeren Kylie Minogue. Sangen ble utgitt den 28. juni 2010 som den første singelen fra hennes ellevte studioalbum Aphrodite, og ble skrevet av engelske electropop-duoen Kish Mauve.

Informasjon 
Minogue annonserte utgivelsen av sin singel, «All the Lovers», på sin offisielle hjemmeside den 20. april 2010. Singelen ble etterfulgt av hennes ellevte studioalbum Aphrodite i juli 2010. «All the Lovers» ble positivt mottatt av samtidens kritikere, som roste sangens dansbarhet og anså den som en klassisk Minogue-singel. Sangen ble en kommersiell suksess, særlig i Europa, og nådde Topp 10 i Belgia, Tyskland, Irland og Italia, og Topp 5 i Frankrike, Slovakia og Storbritannia.

Komposisjon 
«All the Lovers» er en midtempo, electropop-sang med fremtredende synthesizere. Den har blitt sammenlignet med singlen «I Believe in You». Teksten er en invitasjon til dansegulvet, samtidig som et tidligere kjæresteforhold blir sammenlignet med forholdet til den nåværende kjæresten.

Musikkvideo 
Videoen ble filmet i mai 2010 i Los Angeles i California, og viste Minogue på toppen av en haug mennesker kledd i hvitt undertøy, omgitt av forskjellige hvite flytende objekter. Minogue forklarte at videoen var et uttrykk for hennes syn på seksualitet og sensualitet. Den fikk positive omtaler.

Format og sporliste 
Internasjonal CD
«All the Lovers» – 3:20
«Go Hard or Go Home» – 3:43

Internasjonal CD maxi
«All the Lovers» – 3:20
«All the Lovers» (WAWA & MMB Anthem Remix) – 6:04
«All the Lovers» (Michael Woods Remix) – 7:55
«All the Lovers» (XXXchange Remix) – 4:49
«All the Lovers» (Video)

Internasjonal digital singel
«All the Lovers» – 3:20

Topplisten

Sertifisering

Referanser

Eksterne lenker 
 All the Lovers på Allmusic

Kylie Minogue-sanger
Sanger fra 2010
Singler fra 2010